31.1.2023
SL
Uradni list Evropske unije
L 28/29
4.
Število oskrbovalnih plovil ne presega treh oskrbovalnih plovil v podporo vsaj desetim plovilom z zapornimi plavaricami, ki vsa plujejo pod zastavo iste države članice.
Ta določba se ne uporablja za države članice, ki uporabljajo samo eno oskrbovalno plovilo. 5.
Posameznemu plovilu z zaporno plavarico kadar koli pomaga največ eno posamezno oskrbovalno plovilo, ki pluje pod zastavo države članice.
6.
Unija na seznam plovil z dovoljenjem IOTC ne doda nobenih novih ali dodatnih oskrbovalnih plovil.
Člen 32 Morski psi 1.
Obdržanje na krovu, pretovarjanje ali iztovarjanje katerega koli dela ali celotnega trupa morskih lisic vseh vrst iz družine Alopiidae je prepovedano pri vseh vrstah ribolova. 2.
Obdržanje na krovu, pretovarjanje ali iztovarjanje katerega koli dela ali celotnega trupa dolgoplavutega morskega psa (Carcharhinus longimanus) je prepovedano pri vseh vrstah ribolova, razen za ribiška plovila, krajša od 24 metrov skupne dolžine, ki opravljajo izključno ribolovne operacije v izključni ekonomski coni države članice, pod katere zastavo plujejo, in če je njihov ulov namenjen izključno za lokalno porabo.
3.
Ob nenamernem ulovu se osebki vrst iz odstavkov 1 in 2 ne poškodujejo in se takoj izpustijo.
Člen 33 Raže iz družine Mobulidae 1.
Ribiška plovila Unije ne lovijo, obdržijo na krovu, pretovarjajo, iztovarjajo, shranjujejo, ponujajo za prodajo ali prodajajo katerega koli dela ali celotnega trupa iz družine Mobulidae (družina Mobulidae, ki vključuje rodova Manta in Mobula), razen če ulovljene ribe neposredno porabijo družine ribičev („samooskrbni ribolov“).
Vendar je mogoče raže iz družine Mobulidae, ki so nenamerno ujete med malim ribolovom (ribolov, ki ni niti površinski ribolov, tj. ribolov z zaporno plavarico, ribiško palico, zabodno mrežo, s plovili z ročno ribiško vrvico in plovili s panulo, niti ribolov s parangalom, ki se izvaja s plovili, ki so prijavljena v registru plovil z dovoljenjem IOTC), iztovoriti za namene lokalne porabe. 2.
Vsa ribiška plovila, ki ne opravljajo samooskrbnega ribolova, če je le mogoče takoj, ko v mreži, na trnku ali na krovu opazijo raže iz družine Mobulidae, te ribe nemudoma izpustijo žive in nepoškodovane ter na način, ki najmanj škodi tem osebkom.
O d de l e k 6 O b m o č j e Kon ve n c i j e S P RF M O
Člen 34 Pelagični ribolov 1.
Samo tiste države članice, ki so aktivno izvajale dejavnosti pelagičnega ribolova na območju Konvencije SPRFMO v letu 2007, 2008 ali 2009, lahko lovijo pelagične staleže na tem območju v skladu s TAC, določenimi v Prilogi IH. 2.
Države članice iz odstavka 1 omejijo skupno bruto tonažo ribiških plovil, ki plujejo pod njihovo zastavo in v letu 2023 lovijo pelagične staleže, na skupno raven Unije v višini 78 600 bruto tonaže na navedenem območju.